Ziemsvētku vecīša vēstule 
Sveiki, mīļie bērni! Lielie un mazie, visi, kam acīs mirdz Adventes prieks un svētku gaidas. Es, Ziemassvētku vecītis, jau esmu ieradies Latvijā, un tā kā darbi kā vienmēr ir ļoti daudz, šogad PIRMO REIZI LATVIJĀ esmu atvēris savu RŪĶU ZIEMASSVĒTKU SKOLU, lai sagatavotu sev īstus palīgus.
Lai iegūtu īstam rūķim nepieciešamās iemaņas, mācīties jāsāk jau tagad. Rūķu skolas stundu sarakstā ir iekļautas spēles un sportiska spēkošanās, piku lielmērķēšana un sniegavīru veidošana, slidināšanās, saldumošanās un līdzdarbošanās visdažādākajās rūķu meistarklasēs. Kā jau skolas vadītājs, es pats – Ziemassvētku Vecītis pārbaudīšu zināšanas un katram beidzējam izsniegšu īpašu, prasmes apliecinošu sertifikātu, kas liecinās arī to, ka jaunais rūķu palīgs ir gatavs dalīties Ziemassvētku priekā arī ar citiem.

Varu pačukstēt, ka Rūķu skolotāji šogad būs īpaši mīļi un sirsnīgi. Bet... tas gan nenozīmē, ka Rūķu skolā nebūs kārtības un bezierunu paklausības. Runā, ka, ka ar izcilību Rūķu skolu varot pabeigt tikai tad, ja esi visu gadu bijis 100% paklausīgs un rātns (jā, arī Jūs , mīļie vecāki!!!)

Ierodoties Rūķu ciema skolas teritorijā, Jums tiks izsniegta Darba burtnīca jeb noteikumi par to, kā uzvesties Skolā un ko darīt, satiekot Rūķi. Tūlīt aiz noteikumiem būs skaidrā valodā uzskaitīti visi veicamie uzdevumi. Īpaši vērīgajiem un čaklākiem Rūķu ciemata Skolas audzēkņiem būs pamanāmi vēl pāris uzdevumi, kurus izpildot, iespējams saņemt Ziemassvētku vecīša uzslavu! Pēc uzdevumu veiksmīgas izpildes un tikšanās ar Ziemassvētku vecīti un viņa večiņu, būsiet visi - gan lieli, gan mazi - mīļi gaidīti Rūķu skolas virtuvē.

Rūķu ciemata Skolas darbība notiek brīvā dabā zem klajas debess. Katrai mācību stundai iekārtota ērta apmetnīte.
Skola jau atvērta Vecgulbenes muižas parkā (Gulbenē, Brīvības ielā 18 )- no 15.decembra un darbosies tur līdz 19. decembrim, bet skolas filiāle "Valguma pasaulē" (Tukuma raj, Smārdes pagastā) 21.decembrī vērs durvis un uzņems mācīties gribētājus.

!!! Silts ieteikums no Rūķu skolas administrācijas - apmeklējot skolu, ieteicams ģērbties siltāk un ērtāk! Cimdi un šalle lieti noderēs, jo ciemata Rūķu skola ir brīvdabas pasākums nepilnu divu stundu garumā!

Vairāk par Rūķu Ziemassvētku skolu – www.rzs.lv
Bērniem un jauniešiem līdz 18 gadiem - LVL 3 + LVL 2 (dāvana)
Pieaugušajiem (apmeklējot pasākumu bez bērniem) - LVL 3,00
Pieaugušajiem (apmeklējot pasākumu AR bērniem) - BEZ MAKSAS!!!

